2021. gada martā Noteikumi Nr.

Rīgā (prot. Nr. .§)

**Grozījumi Ministru kabineta 2017. gada 6. jūnija noteikumos Nr. 313 "Traktortehnikas un tās piekabes reģistrācijas noteikumi"**

Izdoti saskaņā ar

Ceļu satiksmes likuma

10. panta 1.4 daļu, 10.3 panta ceturto daļu un 21. panta trešo daļu

1. Izdarīt Ministru kabineta 2017. gada 6. jūnija noteikumos Nr. 313 "Traktortehnikas un tās piekabes reģistrācijas noteikumi" (Latvijas Vēstnesis, 2017, 114. nr.; 2018, 84., 172. nr.; 2019, 134. nr.) šādus grozījumus:

1.1. izteikt norādi, uz kāda likuma pamata noteikumi izdoti, šādā redakcijā:

"Izdoti saskaņā ar Ceļu satiksmes likuma 10. panta 1.4 daļu, 10.3 panta ceturto daļu un 21. panta trešo daļu";

1.2. izteikt 1. punktu šādā redakcijā:

"1. Noteikumi nosaka kārtību, kādā Valsts tehniskās uzraudzības aģentūra (turpmāk – aģentūra) reģistrē un noņem no uzskaites traktortehniku un tās piekabes, kā arī kārtību, kādā notiek maināmo tehnoloģisko agregātu un maināmo velkamo iekārtu reģistrācija un noņemšana no uzskaites."

1.3. izteikt 16.2. apakšpunktu šādā redakcijā:

"16.2. tirdzniecības numura zīmi. To izsniedz tikai noteiktā kārtībā aģentūrā reģistrētiem tirdzniecības uzņēmumiem, kas nodarbojas ar traktortehnikas, tās piekabju un numurēto agregātu tirdzniecību (turpmāk – komersants). Tirdzniecības numura zīmes piešķiršanu apliecina tirdzniecības numura apliecība;";

1.4. papildināt noteikumus ar 27.2 punktu šādā redakcijā:

"27.2 Rakstveida pilnvarojums nav nepieciešams, ja traktortehnikas vai tās piekabes īpašnieks ir persona, kas sniedz finanšu pakalpojumus un kas, pamatojoties uz sadarbības līgumu ar aģentūru par atzīmju izdarīšanu informatīvajā sistēmā, ir sniegusi informāciju par veicamo reģistrācijas darbību."

1.5. izteikt 29.punktu šādā redakcijā:

"29. Aģentūra pieņem un izvērtē traktortehnikas vai tās piekabes reģistrācijai nepieciešamos dokumentus un uzsāk reģistrācijas procedūru, ja dokumentos norādītie dati ļauj identificēt traktortehniku vai tās piekabi un traktortehnikas vai tās piekabes reģistrācijā iesaistītās personas un ja ir iespējams noteikt dokumentu īstumu. Neiesniedz dokumentus, kas ir pieejami informatīvajā sistēmā vai citā publiskā aģentūrai pieejamā reģistrā, kā arī neiesniedz īpašuma tiesības apliecinošus dokumentus, ja atsavinātājs, kas sniedz finanšu pakalpojumus, informatīvajā sistēmā ir izdarījis atzīmi par traktortehnikas vai tās piekabes nodošanu īpašumā ieguvējam."

1.6. izteikt 36.punktu šādā redakcijā:

"36. Lai reģistrētu traktortehniku vai tās piekabi, kas bijusi reģistrēta un ir noņemta no uzskaites aģentūras informatīvajā sistēmā, attiecīgo traktortehniku vai tās piekabi uzrāda tehnisko datu salīdzināšanai. Reģistrācijas apliecībā norādītais īpašnieks aģentūrā iesniedz iesniegumu un reģistrācijas apliecību ar atzīmi par noņemšanu no uzskaites, izņemot gadījumos, kad traktortehnika vai tās piekabe ir noņemta no uzskaites atsavināšanai Latvijas Republikā, izdarot atzīmi informatīvajā sistēmā, vai ir uzsākta īpašnieka maiņas reģistrācija saskaņā ar šo noteikumu 39. punktu."

1.7. papildināt 41.2. apakšpunktu aiz vārdiem "Latvijas Republikā" ar vārdiem ", izņemot gadījumos, kad traktortehnika vai tās piekabe ir noņemta no uzskaites, izdarot atzīmi informatīvajā sistēmā;";

1.8. papildināt 42.2. apakšpunktu aiz vārdiem "Latvijas Republikā" ar vārdiem ", izņemot gadījumos, kad traktortehnika vai tās piekabe ir noņemta no uzskaites, izdarot atzīmi informatīvajā sistēmā;";

1.9. papildināt noteikumus ar 62.1 un 62.2 punktu šādā redakcijā:

"62.1 Traktortehniku vai tās piekabi var noņemt no uzskaites tās atsavināšanai Latvijas Republikā, informatīvajā sistēmā izdarot atzīmi par noņemšanu no uzskaites atsavināšanai Latvijā un atļauju piedalīties ceļu satiksmē 30 dienas pēc noņemšanas no uzskaites. Izdarot atzīmi informatīvajā sistēmā, šo termiņu var pagarināt par 30 dienām. Lai traktortehniku vai tās piekabi pēc norādītā termiņa beigām izmantotu ceļu satiksmē, tā ir atkārtoti jāreģistrē un jāsaņem jauna reģistrācijas apliecība.

62.2 Speciālo traktortehniku var noņemt no uzskaites tās atsavināšanai Latvijas Republikā, informatīvajā sistēmā izdarot atzīmi par noņemšanu no uzskaites atsavināšanai Latvijā.";

1.10. papildināt 79. punktu aiz vārdiem "nogriež apakšējos stūrus" ar vārdiem "izņemot gadījumos, kad traktortehnika vai tās piekabe ir noņemta no uzskaites atsavināšanai Latvijas Republikā, izdarot atzīmi informatīvajā sistēmā.";

1.11. papildināt noteikumus ar 83.1 punktu šādā redakcijā:

"83.1 Traktortehniku vai tās piekabi var izslēgt no informatīvās sistēmas, ja:

83.11. traktortehnika vai tās piekabe ir pastāvīgi reģistrēta ārvalstī vai citā Latvijas transportlīdzekļu reģistrā un par šo faktu ir saņemta informācija no attiecīgā reģistra vai uzrādīts attiecīgā reģistra izsniegts dokuments;

83.12. veicot reģistrācijas darbības, valsts tehnisko apskati vai tehnisko kontroli uz ceļiem, aģentūra konstatē, ka traktortehnikas vai tās piekabes reģistrācijas dokumentos norādītie uzskaites un tehniskie dati neatbilst patiesajam stāvoklim.";

1.12. papildināt noteikumus ar IX1 nodaļu šādā redakcijā:

**"IX.1 Kārtība traktortehnikas maināmo velkamo iekārtu un maināmo tehnoloģisko agregātu reģistrācijai un noņemšanai no uzskaites**

83.2 Maināmās velkamās iekārtas un maināmā tehnoloģiskā agregāta īpašuma tiesības vai to maiņu var reģistrēt aģentūrā, un par to tiek ievadīta informācija informatīvajā sistēmā.

83.3 Šo noteikumu III, V, VI un VIII nodaļā noteikto kārtību traktortehnikai vai tās piekabēm piemēro maināmām velkamām iekārtām un maināmiem tehnoloģiskajiem agregātiem.

83.4 Maināmās velkamās iekārtas vai maināmos tehnoloģiskos agregātus reģistrē īpašumā, valdījumā vai turējumā šo noteikumu 27.1. apakšpunktā minētajām personām.

83.5 Lai reģistrētu maināmo velkamo iekārtu vai maināmo tehnoloģisko agregātu, to uzrāda tehnisko datu salīdzināšanai un persona, uzrādot kādu no šo noteikumu 27. punkta ievaddaļā minētajiem dokumentiem, aģentūrā iesniedz:

83.51. iesniegumu, kurā norādīti maināmās velkamās iekārtas vai maināmā tehnoloģiskā agregāta tehniskie dati – grupa, apakšgrupa, marka, modelis, tips, identifikācijas numurs, izlaiduma gads, krāsa, pilna masa, pašmasa;

83.52. īpašuma tiesības apliecinošos dokumentus vai deklarāciju par maināmās velkamās iekārtas vai maināmā tehnoloģiskā agregāta piederību (5. pielikums), ja tie ražoti līdz 2021. gada 1. jūlijam.

83.6 Maināmo velkamo iekārtu vai maināmo tehnoloģisko agregātu reģistrē atbilstoši šo noteikumu 1. pielikumā noteiktajām grupām un apakšgrupām.

83.7 Aģentūra izsniedz izdruku no informatīvās sistēmas ar datiem par īpašnieku un tehniskajiem datiem par maināmo velkamo iekārtu vai maināmo tehnoloģisko agregātu.

84.8 Pamatojoties uz maināmās velkamās iekārtas vai maināmā tehnoloģiskā agregāta īpašnieka iesniegumu, maināmo velkamo iekārtu vai maināmo tehnoloģisko agregātu var noņemt no uzskaites, norakstīt, kā arī reģistrēt īpašnieku un tā datu maiņu.

85.8 Saskaņā ar šo noteikumu 26. punktu aģentūra piešķir un iestrādā identifikācijas numuru, ja maināmajam tehnoloģiskam agregātam vai maināmajai velkamajai iekārtai to nav piešķīris vai iestrādājis ražotājs.";

1.13. papildināt 1. pielikumu ar 12. un 13. punktu šādā redakcijā:

"12. Maināmā velkamā iekārta:

12.1. piekabināma;

12.2. pusuzkarināma.

13. Maināmais tehnoloģiskais agregāts.";

1.14. papildināt noteikumus ar 5. pielikumu šādā redakcijā:

"5. pielikums

Ministru kabineta

2017. gada 6. jūnija

noteikumiem Nr. 313

.................................................................................................................................

(īpašnieka (turētāja) nosaukums, adrese)

.................................................................................................................................

 (reģistrācijas Nr. vai personas kods, e-pasta adrese, tālruņa un faksa numurs)

**Deklarācija par maināmo velkamo iekārtu vai maināmo tehnoloģisko agregātu piederību**

…..........

 (Datums) (sagatavošanas vieta)

Ar šo apliecinu, ka reģistrēšanai pieteiktā maināmā velkamā iekārta vai maināmais tehnoloģiskais agregāts ir manā īpašumā un valdījumā un nav iegūts ar pretlikumīgām darbībām.

|  |  |  |
| --- | --- | --- |
| Reģistrācijas pretendents | ………………………. | ………………………...... |
|  | (paraksts\*) | (vārds, uzvārds) |

Piezīme. \*Dokumenta rekvizītu "paraksts" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu."

2. Noteikumi stājas spēkā 2021. gada 1. jūlijā.

Ministru prezidents A. K. Kariņš

Zemkopības ministrs K. Gerhards